Author: MFSR
Last saved by: ;

Vyhodnotenie medzirezortného pripomienkového konania 

Spôsob pripomienkového konania: bežný/zjednodušený/skrátený postup : | | skrátený postup
| Časový interval priebehu pripomienkového konania: | | 5 pracovných dní
| Zoznam oslovených subjektov: | | Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR,  Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Odbor vládnej agendy Úradu vlády SR, Štatistický úrad SR, Slovenská televízia, Slovenský rozhlas, sociálni partneri (KOZ SR, AZZZ SR, RÚZ)
| Počet oslovených subjektov: | 21
| Zaslali do stanoveného termínu: | 11 | Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo obrany SR, Ministerstvo zdravotníctva SR, Ministerstvo pôdohospodárstva SR, Ministerstvo životného prostredia SR, Odbor vládnej agendy Úradu vlády SR, Štatistický úrad SR, Sociálna poisťovňa, Združenie miest a obcí Slovenska
| Zaslali po termíne: | 6 | Ministerstvo školstva SR,  Asociácia zamestnávateľských zväzov a združení SR,  Konfederácia odborových zväzov SR, Ministerstvo práce, sociálnych vecí a rodiny SR, Ministerstvo hospodárstva SR, Ministerstvo výstavby a regionálneho rozvoja SR
| Vôbec nezaslali: | 5 | Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo kultúry SR, Ministerstvo spravodlivosti SR, Slovenská televízia, Slovenský rozhlas
| Subjekty, ktoré nemali pripomienky: | 12 | Ministerstvo zahraničných vecí SR, Ministerstvo vnútra SR,  Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo zdravotníctva SR, Ministerstvo životného prostredia SR, Konfederácia odborových zväzov SR, Asociácia zamestnávateľských zväzov a združení SR,  Združenie miest a obcí Slovenska, Ministerstvo práce, sociálnych vecí a rodiny SR, Ministerstvo výstavby a regionálneho rozvoja SR, Ministerstvo školstva SR
| Počet vznesených pripomienok, z toho zásadných: | 15/2 |
| Počet akceptovaných pripomienok, z toho čiastočne: | 7/1

Počet neakceptovaných pripomienok:
  z toho počet zásadných :

8
0

| Rozporové konanie (s kým, kedy, na akej úrovni, s akým výsledkom): | 0 |
| Počet odstránených pripomienok: | 0 |
| Počet neodstránených pripomienok: | 0 |

Rezort | Por.č | Pripomienka | Typ | Vyhod-notenie | Argumentácia/ Stanovisko MF SR
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny | | nezaslali pripomienky | | |
Ministerstvo dopravy, pôšt a telekomunikácií SR | | bez pripomienok | | |
Ministerstvo zahraničných vecí SR | | bez pripomienok | | |
Ministerstvo vnútra SR | | bez pripomienok | | |

Ministerstvo hospodárstva SR

1.

2.

3.

4.

5.

6.

7.

8.

Ministerstvo hospodárstva SR (ďalej len „MH SR“) za základný nedostatok považuje to, že ostatné pracovné výbory neboli vyzvané k vypracovaniu podkladov 
k predkladanej komunikačnej stratégii, čím by sa predišlo  tomu, že materiál je veľmi všeobecný. Absentuje koordinácia a konkretizácia postupov a aktivít tak, aby bolo jasné, ktoré aktivity bude zastrešovať uvádzaná Agentúra a ktoré iné rezorty, resp. iné organizácie. Potvrdzuje to aj predkladateľ tým, že na str. 5 - 6 uvádza, s kým spolupracuje a konzultuje svoje predstavy. Preto v návrhu zloženia riadiaceho výboru, pod ktorého dohľadom bude komunikačná agentúra, absentujú zástupcovia iných zainteresovaných rezortov. V tomto smere žiadame vysvetliť/odôvodniť uvedenú skutočnosť a materiál dopracovať. Vo vzťahu k nižšie uvedeným pripomienkam odporúčame riadiaci výbor doplniť aj o zástupcu MH SR.

Podotýkame, že predkladané základné rámce komunikačnej stratégie sú už obsiahnuté v „Národnom pláne zavedenia eura v SR“, resp. v jeho aktualizovanej verzii na roky 2007 - 2009, ktorá bola schválená uznesením vlády SR č. 289/2007, tzn. v „Prílohe – Úlohy jednotlivých sektorov hospodárstva, v časti 7. - Zdroje informácií a komunikácia o zavedení eura. Z toho dôvodu vecne a obsahovo predkladaná komunikačná stratégia pôsobí duplicitne. 
Na základe toho odporúčame predkladateľovi zamerať sa na rozpracovanie už schválených základných rámcov informačno-komunikačnej kampane do konkrétnych aktivít, krokov a postupov, ktoré budú skoordinované s už rozbehnutými aktivitami iných pracovných výborov tak, že im bude ponechané ich gestorstvo. Ide o to, že predkladateľ materiálu musí akceptovať skutočnosť, že okrem hlavnej kampane oslovujúcej väčšinu verejnosti v procese zavedenia eura v SR, budú organizované aktivity tohto druhu aj z úrovne iných pracovných výborov, resp. zainteresovaných rezortov, čo si však vyžaduje konkretizáciu v danom materiáli. 

Problematika etického kódexu je spomínaná vo viacerých súvislostiach a častiach, napr. na str. 8, ods. 7, kde sa spája s nástrojom na predchádzanie zneužitia prepočtu cien a nedôvodného zvyšovania cien, alebo s organizáciami na ochranu spotrebiteľov (str. 13, ods. 1), ktoré budú motivované, aby monitorovali obchodníkov a podávali správy o cenových podvodoch alebo inom porušení etického kódexu., atď..
Sme toho názoru, že táto problematika je nedostatočne rozpracovaná. Dnes už musí byť jasné, aký systém sa v tomto smere zavedie, ako bude fungovať. Zároveň je potrebné konkretizovať spomínanú formu motivácie organizácií na ochranu spotrebiteľa, ale aj jej ochranu pred obvineniami zo strany tých, ktorí sa budú cítiť dotknutí, keď budú zverejnení na čiernom zozname organizácií porušujúcich etický kódex“. Odporúčame v tomto smere materiál dopracovať aj z hľadiska určenia jasných pravidiel, ktoré budú verejnosti (vrátane podnikateľskej) v dostatočnom predstihu objasnené.

Upozorňujeme, že informačno-komunikačné aktivity, týkajúce sa malého a stredného podnikania, zastreší Národná agentúra pre rozvoj malého a stredného podnikania (ďalej len „NADSME“), keďže informačno-komunikačnú kampaň vo vzťahu k malým a stredným podnikateľom kompetenčne zastrešuje MH SR, tzn. Pracovný výbor pre nefinančný sektor a ochranu spotrebiteľa (ďalej len „PV NSaOS“).
Ten k tomu účelu v spolupráci s NADSME vypracoval „Návrh programu Informačná kampaň pre malých a stredných podnikateľov k zavedeniu spoločnej meny - eura v SR“. 
Predmetný program bol schválený Poradou vedenia MH SR s tým, že jeho realizácia sa uskutoční v období 1. štvrťroka 2008 až 1.štvrťroka 2009. Na finančné krytie programu bol schválený celkový objem finančných prostriedkov vo výške 5 370 000,0 Sk. Z rozpočtovej kapitoly MH SR budú vyčlenené pre rok 2008 finančné prostriedky vo výške 3 mil. Sk. Časť aktivít programu nad rámec tejto sumy bude vykonávateľ realizovať zo zdrojov programov Európskeho informačného centra, www stránka pre MSP a Monitoring a výskum MSP vo výške maximálne 2,37 mil. Sk. 
V súvislosti s týmto programom odporúčame zvážiť alternatívu/možnosť prefinancovania tohto programu z objemu prostriedkov, ktoré vláda SR vyčlenila na informačno-komunikačnú kampaň súvisiacu s procesom zavedenia eura v SR. Odporúčame predmetný návrh zapracovať do predkladaného materiálu, tzn. zapracovať do textu materiálu a aj do časti na str. 18, časť 12. Partneri a multiplikátori a na str. 21 časť 13.9. Malé a stredné podniky.

Ďalej ide o informačno-komunikačnú kampaň týkajúcu sa špecifickej a odborne náročnej problematiky ochrany spotrebiteľa a občana, ktorá kompetenčne prináleží 
MH SR, resp. PV NSaOS. Treba si uvedomiť, že ide o vysoko odbornú problematiku, ktorá musí byť vysvetľovaná tak, že osloví nielen podnikateľský sektor, ale aj občana. Sme toho názoru, že túto problematiku môže zvládnuť len tím odborníkov MH SR, ktorí danú oblasť profesionálne zastrešujú v širšom ponímaní, nielen vo vzťahu zavedenia eura v SR. 
Podotýkame, že na základe predbežného programového rozpočtovania v rámci rozpočtovej kapitoly MH SR, nebol odsúhlasený návrh zo strany MF SR týkajúci sa zabezpečenia 4,0 mil. Sk na realizáciu aktivít MH SR súvisiacich s ochranou spotrebiteľa v procese zavedenia eura. Sme toho názoru, že aktivity súvisiace s touto problematikou je potrebné prefinancovať z finančných prostriedkov, ktoré vláda SR vyčlenila na túto kampaň. Odporúčame posúdiť predmetný návrh a v tomto smere predkladaný materiál dopracovať. 

Obsah textu na str. 16, časť 10.1. Zrealizované činnosti považujeme za veľmi všeobecný a nedostatočný, najmä z pohľadu tých informačno-komunikačných aktivít, ktoré napr. na podnet MH SR organizuje Združenie miest a obcí Slovenska (ZMOS) za účasti zainteresovaných ministerstiev a iných inštitúcií. Konkrétne ide o aktivity, na základe ktorých ZMOS zorganizovalo/organizuje školenia pre zástupcov miest a obcí v krajských mestách (v termínoch: 19.9.-21.9., 27.9.-28.9., 4.10. a 25.10.2007) na tému „Dohľad a kontrola nad zavedením eura v miestnych podmienkach“, ktorých sa zúčastňujú o. i. aj delegované pracovníčky MH SR - členky Pracovného výboru pre nefinančný sektor a ochranu spotrebiteľa. 
Podotýkame, že absentuje napr. zmienka o konferencii a aj medzinárodnej konferencii, ktoré boli organizované pod záštitou predsedu vlády SR z úrovne Úradu vlády SR, na ktorých príprave sa podieľali aj jednotlivé pracovné výbory a pod.. 
Uvedený text odporúčame v tomto smere dopracovať tak, aby z neho rezonovala koordinovanosť vo vzťahu k už zrealizovaným, resp. rozbehnutým aktivitám.

Podotýkame, že problematika menšín (str. 19, časť 13.1.) a vedenia informačno-komunikačnej kampane vo vzťahu k jednotlivým menšinám je veľmi citlivou oblasťou, kde je potrebné zachovať rovnosť podmienok. Preto okrem češtiny, ktorá je veľmi príbuzná slovenčine, odporúčame, aby pri tlači a distribuovaní letákov, brožúr, ale aj pri medializácii zavedenia eura v SR, bola zachovaná rovnosť podmienok, tzn. nesústrediť sa len na maďarskú a rómsku verejnosť. V opačnom prípade musí predkladateľ materiálu rátať s kritikou aj zo strany Európskej komisie, ktorá citlivo sleduje a reaguje na akékoľvek porušenie rovnosti podmienok. 

MH SR na jednej strane akceptuje a podporuje snahu predkladateľa materiálu využiť možnosti použitia zdrojov EÚ na informačno-komunikačnú kampaň tým, že vypracuje komunikačnú stratégiu. Na druhej strane však podotýka, že jej vypracovanie (najmä z časového hľadiska, ale aj vecného a obsahového zamerania) a predloženie na schválenie je nesprávne načasované, tzn. veľmi oneskorené, keďže s uskutočňovaním informačno-komunikačnej kampane sa už začalo začiatkom roka 2007 a o zriadení potrebnej agentúry sa vie od roku 2005, keď vláda SR schválila prvý variant Národného plánu zavedenia eura v SR a v tom čase už vedela o možnosti prefinancovania informačno-komunikačnej kampane zo zdrojov EÚ.

O

O

O

O

O

O

O

O

N

N

N

C

N

N

A

N

Neakceptované. Úlohou riadiaceho výboru pre riadenie projektov vykonávaných komunikačnou agentúrou je najmä dohliadať na správne naplnenie zmluvy a účelné využitie finančných prostriedkov obstarávateľa. Keďže verejným obstarávateľom je v tomto prípade Ministerstvo financií SR a na informačnú kampaň o zavedení eura v SR významnou mierou prispeje aj NBS, budú v riadiacom výbore zastúpené tieto dve inštitúcie. Pritom však komunikačná agentúra bude plniť iba tie úlohy, ktoré boli obsahom verejného obstarávania, a kde vecnú podstatu definoval pracovný výbor pre komunikáciu, v ktorom je zastúpené aj Ministerstvo hospodárstva SR.

Neakceptované. Z dôvodu podpisu zmluvy o partnerstve medzi MF SR a Európskou komisiou, je procedurálne nevyhnutné, aby vláda schválila komunikačnú stratégiu. Predkladaná komunikačná stratégia vychádza z Národného plánu zavedenia eura v SR a detailnejšie popisuje potreby informačno-komunikačnej kampane. Materiál tieto princípy rozvádza a konkretizuje do takej miery, ako je to možné. Pritom rešpektuje vecnú zodpovednosť jednotlivých ministerstiev. Komunikačné aktivity jednotlivých rezortov je však potrebné koordinovať, inak nie je zaručené čo najefektívnejšie zasiahnutie jednotlivých cieľových skupín. Túto úlohu má v gescii Pracovný výbor pre komunikáciu, kde má svoje zastúpenie aj Ministerstvo hospodárstva SR

 
Neakceptované. Problematika budovania dôvery spotrebiteľov je len čiastočne komunikačnou aktivitou. V prvom rade je to otázkou vytvorenia vecného rámca, kde okrem aktivít a úloh verejnej správy (ktoré sú už poväčšine jasné a rozpracované do detailov) je vhodné zapojiť aj tretí sektor (kde je zatiaľ len malý pokrok). Až keď bude tento vecný rámec úplne jasný, môže na to reagovať oblasť komunikácie.

Čiastočne akceptované Text o aktivitách MH SR bol doplnený v zmysle pripomienky. Tento materiál nerieši financovanie konkrétnych aktivít, túto otázku je potrebné riešiť v rámci procesu zostavovania rozpočtu verejnej správy na rok 2008-2010.

Neakceptované. Uvedené aktivity, realizované v kompetencii MH SR, spadajú primárne pod oblasť ochrany spotrebiteľa, a nie pod oblasť komunikácie. Preto ich financovanie aj realizáciu je potrebné riešiť v kompetencii resp. v rozpočtovej kapitole MH SR.

Neakceptované. MH SR zastúpenie v Pracovnom výbore pre komunikáciu kde bol tento materiál pripravovaný. Konkrétne zrealizované aktivity neboli zástupcom MH SR predložené a ich presné názvy ako aj určenie miesta v materiáli na doplnenie nie sú konkretizované v tejto pripomienke.

Akceptované. Text doplnený v zmysle pripomienky. Pri realizácii komunikačných aktivít sa nemôže zabúdať ani na efektívnosť využívania prostriedkov. Menej početné národnostné menšiny sa obvykle, aj vzhľadom na svoju veľkosť, vedia dorozumieť aj vo väčšinovom jazyku.

Neakceptované. Pripomienka neobsahuje žiaden konkrétny návrh.

Ministerstvo kultúry SR | | nezaslali pripomienky | | |

Ministerstvo obrany SR

9.

10.

Do Kapitoly 6 – Cieľové skupiny  navrhujem za bod „študenti stredných a  vysokých škôl“ doplniť nasledujúci bod týkajúci sa príslušníkov ozbrojených síl - okrem informácií určených širokej verejnosti mali by byť vojakom ozbrojených síl poskytované ďalšie informácie o zmene vyplácania ich zahraničného finančného príspevku z amerického dolára na euro. Vojaci a príslušníci rezortu obrany  budú ďalším multiplikátorom informácií o zavedení eura v rámci svojich rodín, svojho okolia, na podujatiach rezortu obrany určených pre verejnosť a v rámci organizácií spolupracujúcich s armádou a ministerstvom obrany.

Na str. 11 – je text :  „obchodné reťazce, banky a iní hráči v súkromnom.......“ ,slovo hráči navrhujem nahradiť iným slovom vhodným do materiálu do vlády.

O

O

N

A

Neakceptované. Uvedená záležitosť je v kompetencii rezortu MO SR a nespadá do všeobecného rámca Komunikačnej stratégie.

Akceptované. Text je zmenený v zmysle pripomienky, slovo bolo nahradené výrazom „subjekty“

Ministerstvo školstva SR | | bez pripomienok | | |
Ministerstvo zdravotníctva SR | | bez pripomienok | | |
Ministerstvo výstavby a regionálneho rozvoja SR | | bez pripomienok | | |
Ministerstvo spravodlivos-ti SR | | nezaslali pripomienky | | |
Ministerstvo práce, sociálnych vecí a rodiny SR | | bez pripomienok | | |
Ministerstvo pôdohospo-dárstva SR | | bez pripomienok | | |
Ministerstvo životného prostredia SR | | bez pripomienok | | |

Štatistický úrad SR

11.

12.

13.

14.

K bodu 7. Stav verejnej mienky a spätná väzba – žiadame nahradiť vetu „Všetky tieto prieskumy budú na báze štandardných otázok, ktoré budú najprv koncom roka 2007 otestované“ vetou „Všetky tieto prieskumy budú postavené na otázkach, ktoré budú predtým, začiatkom roka 2008, otestované“.

K bodu 9 Nástroje na vytváranie dôvery – žiadame v poslednej vete posledného odseku nahradiť slová „o inflácii“ slovami „o vývoji cien vybraných reprezentantov spotrebného koša“.

K bodu 3.1. Organizácia – napriek Vami navrhnutému pokračujúcemu textu (ide o prípadné vykonanie časti aktivít priamo Národnou bankou Slovenska alebo Ministerstvom financií SR), odporúčame 1. vetu 2. odseku upraviť „Hlavnú časť komunikačnej kampane bude realizovať profesionálna agentúra“.

K bodu 5. Hlavné posolstvá - keďže z Vášho navrhnutého pokračujúceho textu vyplýva, že to nie sú hotové posolstvá, ale ide skôr o istý tematický rámec pre ich stanovenie, odporúčame upraviť názov tohto bodu „Rámec pre stanovanie hlavných posolstiev“.

Z

Z

O

O

A

A

N

A

Akceptované. Text je zmenený v zmysle pripomienky.

Akceptované. Text je zmenený v zmysle pripomienky.

Neakceptované. Komunikačnú kampaň bude realizovať profesionálna agentúra v prípade úspešného ukončenia procesu verejného obstarávania. 

Akceptované. Text je zmenený v zmysle pripomienky.

Odbor vládnej agendy Úradu vlády SR | | zaslali technické a jazykové pripomienky. | | |
Sociálna Poisťovňa | 15. | Z dôvodu, že Sociálna poisťovňa bude vo vzťahu k svojim klientom a osobitne k  dôchodcom, ktorí sú  v predloženom materiáli zaradení medzi tzv. „citlivé skupiny“, poskytovať špecifické informácie súvisiace s predmetom jej činnosti a prechodom na menu euro, odporúčame časť 8. Nástroje a distribučné kanály a časť 13.4 Dôchodcovia v tomto zmysle doplniť. | O | A | Akceptované. Text je zmenený v zmysle pripomienky.
Konfederácia odborových zväzov SR | | bez pripomienok | | |
Združenie miest a obcí Slovenska | | bez pripomienok | | |
Asociácia zamestnávateľských zväzov a združení SR | | bez pripomienok | | |
Slovenská televízia | | nezaslali pripomienky | | |
Slovenský rozhlas | | nezaslali pripomienky | | |

Vysvetlivky k skratkám v tabuľke:
Z – zásadná, O – obyčajná, A – akceptovaná, C - čiastočne akceptovaná, N – neakceptovaná